Diari Oficial de la Generalitat Valenciana


Sumari del DOGV 1699, del 09-01-1992 (1992/823600)

ORDRE de 26 de desembre de 1991, del Conseller d'Obres Públiques, Urbanisme i Transports, per la qual s'estableix el procediment per a la modificació de les tarifes dels serveis públics regulars permanents d'us general de transport de viatgers per carretera.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/12/26/(2)/dof/vci/html**

### Dades del document

Número de DOGV
:   1699

Data del DOGV
:   09-01-1992

Secció del DOGV
:   DISPOSICIONS GENERALS

Número del document
:   1992/823600


Data del document
:   26-12-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 26 de desembre de 1991, del Conseller d'Obres Públiques, Urbanisme i Transports, per la qual estableix el procediment per a la modificació de les tarifes dels serveis públics regulars permanents d'ús general de transport de viatgers per carretera.  
Les tarifes corresponents als serveis públics regulars permanents d'ús general, de transport de viatgers per carretera, són objecte d'una revisió anual per a la seua adaptació als costos de cada servei, i tot allò en compliment de la política de tarifes de la Generalitat Valenciana.  
Tenint en compte la competència exclusiva que la Generalitat Valenciana té en matèria dels transports terrestres l'itinerari dels quals transcórrega íntegrament dins dels seus límits territorials, mitjançant aquesta ordre es procedeix a la revisió de les tarifes dels serveis públics regulars permanents d'ús general de transport públic de viatgers per carretera.  
Per tot allò, fent ús de les atribucions que em confereix l'article 35 e) de la Llei de Govern Valencià i el Decret 65/1991, de 15 d'abril, del Consell de la Generalitat Valenciana.  
ORDENE  
Article primer  
S'autoritza un augment mitjà del 5,507o de la tarifa usuari dels serveis públics regulars permanents d'ús general de transport de viatgers per carretera, per a l'any 1992.  
En les concessions que ja estigueren sotmeses amb anterioritat al procediment de revisió individualitzada i tingueren per tant determinada la seua estructura de costos, la Direcció General de Transports podran autoritzar d?ofici els augments. resultants de l'actualització d'aquesta estructura de costos, sempre que aquests no superen el 9%.  
En aquelles concessions que se sotmeten per primera vegada al procediment de revisió individualitzada, la Direcció General de Transports, a la vista de la documentació aportada, podrà autoritzar els augments resultants dins dels límits aprovats, determinant l'estructura dels costos corresponents, la qual servirà de base a futures revisions tarifàries.  
Article segon  
Per al càlcul del suplement per aire condicionat s'aplicarà la següent fórmula en cadascuna de les concessions:  
Sai= 0,1240 + 0,1416T-/365  
Sent:  
Sai: suplement per aire condicionat per viatger/km.T: nombre mitjà de dies a l?any en els quals la temperatura màxima mitjana supera els 20 graus centígrads en el trajecte de la concessió, d'acord amb les dades de l'Institut Nacional de Meteorologia.  
Si no s'aplica aquest procediment es podrà apujar fins a 0,8454 EHZ/viatger- km la quantitat que s'ha de percebre en concepte de suplement per aire condicionat en les expedicions realitzades amb l'equip en funcionament.,  
Les empreses que sol·liciten l?aplicació d'aquest suplement hauran d'adjuntar a la seua petició la relació de vehicles que disposen dotats d'equip d'aire condicionat.  
Article tercer  
El mínim de la percepció s'estableix en 75 PTA, i es mantenen en la seua actual quantia els mínims de percepció vigents que superen l?esmentada quantitat.  
Article quart  
Per a l'any 1992, les empreses concessionàries de serveis públics regulars de transport de viatgers, equipatges i encàrrecs per carretera, l'itinerari de les quals transcórrega íntegrament pel territori de la Comunitat Valenciana, podran incrementar les seues tarifes d'acord amb el següent procediment:  
1. A aquelles empreses que amb anterioritat ja s'haguesen acollit al procediment de revisió individualitzada es procedirà a la revisió d'ofici de fa seua fórmula polinòmica i fixació de l'augment resultant, tot allò establert en l'article primer.  
2. Les empreses concessionàries que desitgen procedir per primera vegada a la revisió individualitzada de les seues taris, o aquelles que havent-ho fet amb anterioritat volguessen na revisió de la seua fórmula polinòmica per considerar que aquesta ha experimentat modificacions substancials, hauran e sol·licitar la seua revisió adjuntant a l'escrit de sol·licitud n estudi econòmic de cada concessió per a la qual es demana l'augment, i el quadre de descomposició de costos el format del qual serà facilitat en els serveis territorials de la Dicció Territorial de Transports.  
Article cinquè  
Les empreses concessionàries que es troben compreses en el núm. 2 de l'article anterior disposaran d'un termini de 60 dies, comptats des de l'endemà de la publicació en el Diari Oficial de la Generalitat Valenciana d'aquesta ordre per a presentar-les sol·licituds de revisió de tarifes davant la Direcció General de Transports.  
En el mateix termini les empreses concessionàries podran, quan les circumstàncies específiques ho aconsellen, sol·licitar l'aplicació de les tarifes especials per als dies festius, cosa que podrà ser autoritzada per la Direcció General de Transports si l'aplicació quedés justificada suficientment.  
Article sisè  
Les empreses que siguen titulars de diverses concessions els serveis de les quals transcórreguen principalment dins d'una mateixa comarca i tinguen tarifes viatger- quilòmetre diferents per a cadascuna d'aquestes concessions, podran sol·licitar a la Direcció General de Transports la igualació de les seues tarifes, sempre que l'increment mitjà de totes elles no supere els límits que han estat establerts en l'article primer.  
Article setè  
A les empreses concessionàries que disposen de vehicles proveïts d'aire condicionat i que hagen sol·licitat amb anterioritat l'aplicació de suplement de tarifes per aquest concepte se les revisarà d'ofici d'acord amb la fórmula establerta en l'article segon.  
Aquelles empreses concessionàries que disposant de vehicles amb aire condicionat no haguessen sol·licitat amb anterioritat l'aplicació del corresponent suplement de tarifes, podran demanar l'esmentada aplicació dins del termini previst en l'article cinquè d'aquesta ordre.  
Una vegada aprovats els citats suplements, en els quadres de tarifes exposades al públic s?hauran de fer constar els serveis amb vehicles dotats d'aire condicionat autoritzats per al cobrament de suplement de tarifes per aquest concepte.  
Article vuitè  
Una vegada autoritzat l'augment corresponent per qualsevol dels procediments previstos en l'article 4t. d'aquesta ordre, les empreses concessionàries hauran de sotmetre a aprovació dels serveis territorials de la Direcció General de Transports els quadres de tarifes d?aplicació, que comprendran totes les pujades autoritzades, inclosos els impostos corresponents, i també el suplement de l'aire condicionat i cànons d'estació, si s'escau. Així mateix, les esmentades empreses presentaran per a la seua aprovació un quadre de tarifes que continga les que resulten d'aplicar la reducció corresponent a pensionistes o majors de 65 anys.  
Al presentar els referits quadres de tarifes, les empreses concessionàries podran sol·licitar al servei territorial de transports corresponent, l'arrodoniment del preu total per a tots els bitllets. L?arrodoniment es realitzarà per excés quan el preu no supere les 100 pessetes. En cas contrari es realitzarà per excés o per defecte al múltiple de 5 pessetes més pròxim, i en cap cas significarà qualsevol variació en les tarifes base autoritzades en cadascuna de les concessions.  
DISPOSICIONS FINALS  
Primera  
Queda derogada l'Ordre de 29 de novembre de 1990, del Conseller d'Obres Publiques, Urbanisme i Transports, de 20 de desembre de 1990.  
Segona  
Per la Direcció General de Transports es dictaran les instruccions que en el seu cas resulten necessàries per a l?execució i el desenvolupament d'aquesta ordre, la qual entrarà en vigor l?endemà de la seua publicació en el Diari Oficial de la Generalitat Valenciana.  
València, 26 de desembre de 1991.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI